Christiania Skiklub

Christiania Skiklub (stiftet 17. februar 1877 i Oslo) er en av Norges eldste skiklubber.

Christiania Skiklub var arrangør av de første Husebyrennene i 1879 og 1881. Klubben stod også bak initiativet til dannelsen av Foreningen til Ski-Idrettens Fremme (Skiforeningen) i 1883. Skiforeningen tok over som arrangør av Husebyrennet fra 1891 og flyttet dem til Holmenkollen, hvor det ble starten på de tradisjonelle Holmenkollrennene. 

I 1884 bygde klubben verdens første skihytte på Frønsvollen i Nordmarka. Den ble innviet i februar 1885.Frønsvollen – Naturvernforbundet i Oslo og Akershus
Christiania Skiklub regnes som verdens eldste skiklubb som kun har hatt skiidrett som formål og som har hatt uforandret navn siden stiftelsen.Skiforeningens årbok 2007. Klubben har blitt omtalt som verdens eldste skiklubb, men dette er Trysilgutten stiftet 20. mai 1861.  Også Oddersjaa Ski- og Skøyteklubb i Kristiansand er eldre (1875), og i Trondheim etablerte man Trondhjems Skiløberforening samme året (1877).

Klubbens første leder var Olaf Petersen og medlemmer ble man kun ved invitasjon, ikke flere enn 50. Andre medstiftere var 
forfatteren Oluf Vilhelm Falck-Ytter, skipsreder Thomas Nicolay Fearnley (formann 1884–1927 og sentral i Christiania Jægerklub) og Ferdinand Julian Egeberg (innstiftet Egebergs Ærespris 1919). Stifter av DNT Thomas J. Heftye ble invitert inn som æresmedlem i 1879 (festet bort tomt til Frønsvollen). Tidlige medlemmer var også slottsforvalter Hjalmar Welhaven (formann i Christiania Roklub), fabrikkeier Nicolai Andresen, arkitekt Adolf Schirmer og brødrene Trygve og Halfred Klingenberg. Etterhvert tilkom også kjente medlemmer som 
Fridtjof Nansen og Axel Heiberg. Av klubbens mange  formenn nevnes ellers
Johan Steen,
Christian Ludvig Jensen,
major Kaare S. Klingenberg (1950-59),
Georg Harbitz (i 1977-87),
Kristian A. Arnesen (1987-97),
Arne Damm (1997–2000), Rolf H. Mathiesen 2000-06, Sigurd Astrup (2006-11), Anders Opdal (2011-15), Mathias Martinsen (2015-25). 
Fra 2025 ledes klubben av Pål V. Schage.

Referanser

Litteratur

Kategori:Skiklubber i Norge
Kategori:Idrettslag i Oslo
Kategori:Idrettslag etablert i 1877